139 originals es disputaran els XXVI Premis Literaris Ciutat de Sagunt que es lliuren el pròxim divendres
17 d’octubre 2023

![](/media/ljbdnqnv/thumbnail_cartell-lliurament-2023_c.jpg?width=850&height=601.1261261261261)

Els Premis Literaris Ciutat de Sagunt, organitzats pel Gabinet de Promoció del Valencià, arriben enguany a la XXVI edició, una fita cultural dins l’agenda de la ciutat que cal destacar i celebrar. Els noms de les persones guanyadores d’esta edició es coneixeran la vesprada del pròxim divendres, 20 d’octubre, en el transcurs d’un acte cultural d’entrada lliure al Centre Cultural Mario Monreal, a les 19:30 hores, conduït per la companyia Teatres de la Llum i amb la intervenció de diversos artistes.

La regidora del Gabinet de Promoció del Valencià, Patricia Sánchez, ha exposat: «**El divendres tindrem l’oportunitat de conèixer el guardonats del premis literaris 2024. Com he esmentar altres voltes, hem de continuar fent estos actes per a que la nostra llengua estiga mes viva que mai. Vos esperem a tots el divendres a les 19:00 hores al Centre Cultural Mario Monreal**».

![](/media/v42bbble/patricia_c.jpg?width=850&height=566.6666666666666)

Els Premis Literaris Ciutat de Sagunt han batut enguany tots els rècords d’originals rebuts en la seua història. En total, hi concorrien 144 obres originals, que finalment s’han quedat en 139 perquè els autors han comunicat algun premi en altres certàmens. D’este total d’originals rebuts de tota l’àrea lingüística (un 45% més que l’any anterior), optaven al XX Certamen de Teatre «Pepe Alba» un total de 37 obres; per al XXV Certamen de Narrativa s’havien presentat altres 36 originals, i en el XXVI Certamen «Jaume Bru i Vidal» de poesia competien 66 obres, el premi més veterà i el que inicià la convocatòria amb la creació del Gabinet l’any 1997. Els diversos jurats especialistes en cada gènere es van reunir el 21 de setembre per emetre’n el veredicte.

El premi de narrativa està dotat amb 7.000 euros i la publicació de la novel·la, i els de poesia i teatre rebran 4.000 euros cadascun i es publicaran les obres seleccionades. A més, els guardonats rebran una escultura exclusiva realitzada per Rafael Mir, artista de la comarca que els ha dissenyat enguany. Els jurats d’enguany han estat integrats per Manel Joan i Arinyó, Raquel Ricart i Josep Usó (narrativa); Victoria Enguídanos, Mariola Ponce i Maria Jesús Suárez (teatre), i Manuel Bellver, Imma López Pavia i Josep Porcar (poesia).

*   [](http://www.facebook.com/sharer.php?u=https://aytosagunto.es/va/actualitat/139-originals-es-disputaran-els-xxvi-premis-literaris-ciutat-de-sagunt-que-es-lliuren-el-proxim-divendres/ "Facebook")
*   [](http://twitter.com/share?url=https://aytosagunto.es/va/actualitat/139-originals-es-disputaran-els-xxvi-premis-literaris-ciutat-de-sagunt-que-es-lliuren-el-proxim-divendres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/139-originals-es-disputaran-els-xxvi-premis-literaris-ciutat-de-sagunt-que-es-lliuren-el-proxim-divendres/ "Linked In")
*   [](mailto:?body=https://aytosagunto.es/va/actualitat/139-originals-es-disputaran-els-xxvi-premis-literaris-ciutat-de-sagunt-que-es-lliuren-el-proxim-divendres/)